વિરપુર: વિરપુર તાલુકાની પ્રાથમિક શાળાઓમાં બે દિવસ દરમિયાન જીલ્લા પંચાયત શિક્ષણ સમિતિના ચેરમેન દ્વારા અચાનક તપાસ હાથ ધરતા શાળાની લાલીયાવાડી સામે આવી છે છેલ્લા કેટલાક સમયથી શાળાઓમાં ચાલતી લાલીયાવાડી લઈને વાલીઓની ફરીયાદ હતી જે અનુસંધાને શિક્ષણ સમિતિના ચેરમેન દ્વારા સર્જીકલ સ્ટ્રાઈક કરવામાં આવી હતી જે બાબતને લઈને શિક્ષણ જગતમાં ફફડાટ ફેલાયો છે ઉપરાંત ખાટા વિસ્તારની પઢૈયા પ્રાથમિક શાળા,ચીખલી વસાહત પ્રાથમિક શાળા, ખાટા તળાવ પ્રાથમિક શાળાઓની ઓચીંતી મુલાકાત લેતા સ્વચ્છતા, મધ્યાહન ભોજન,શિક્ષકો દ્વારા અપાતું શિક્ષણ સુધીની તપાસ હાથ ધરી હતી જેમાં શિક્ષકોની ગેરરીતિઓ જોવા મળી હતી શાળાના બાળકોને અનેક પ્રશ્નો પુછવામાં આવ્યા હતા જેમાં કેટલીક શાળાઓમાં બાળકોએ એક પણ પ્રશ્નનો જવાબ સાચો આપ્યો ન હતો ઉપરાંત કેટલીક શાળાઓમાં શિક્ષકો પણ સમયસર તેમજ હાજર પણ હતા નહીં ઓનલાઇન હાજરીમાં પણ ગરબડ ગોટાળો જોવા મળ્યો હતો.